paragraph_text: VIS O'Hara bio je zagrebački vokalno instrumentalni sastav, koji je djelovao od 1965. do 1967. Većinu članova sastava tvorili su momci iz Tehničke škole iz Zagreba ( tadašnjeg rasadnika zagrebačkih VIS-ova). Sastav su 1965. osnovali: Edbin Haramina (bubnjevi), Miljenko Ljubić (bas-gitara), Rajko Boltižar (solo gitara), Frano Parać (klavijature) i pjevačica Marcela Munger.